ગુજરાતમાં ભાજપ સરકાર ઘ્‍વારા ખૂબ જ ગાઈ વગાડીને મોટા ઉપાડે પીજીવીસીએલ કંપનીમાં ઉજાલા લેમ્‍પ સસ્‍તાભાવે આપવામાં આવ્‍યા અને તેમાં ગેરંટી પણ આપવામાં આવેલ. પરંતુ રાજુલામાં કેટલાય લોકોના એલઈડી લેમ્‍પ ઉડી ગયા હોય તેઓ ગેરંટી પીરીયડમાં બદલવા માટે પીજીવીસીએલમાં તે અંગે પુછપરછ કરે તો પીજીવીસીએલનાં કર્મચારીઓ લોકોને ગમે તે જવાબ આપી દે છે. અને તેઓ એવું પણ જણાવે છે કે, આ લેમ્‍પ બદલવાનું અમારૂ કામ નથી. તો પછી પ્રશ્‍ન એ ઉભો થાય છે કે તો આ કંપનીના લેમ્‍પ પીજીવીસીએલમાં શા માટે વહેંચવામાં આવ્‍યા અને ટીવી અને એફએમ રેડીયો પર જાહેરાતોમાં પણ પીજીવીસીએલનું એડ્રેસ ગાઈવગાડીને જણાવતાં હતાં અને લોકોએ તો પીજીવીસીએલનાં ભરોસે એલઈડી લેમ્‍પ ખરીદયા. તો હવે જવાબદાર કોણ ?